Nr. 5/2024 MaxiMina 8 


ANUNŢURI 


Săptămâna trecută s-au împlinit patru ani de 
la trecerea la Domnul a celei mai în vârstă 
surorii, Graţiela-Rodica (mama Luciei- 
Carmen). Dumnezeu să-i dea odihnă! 


ŞTIRI 


* Înaltpreasfinţitul Părinte Timotei, Arhiepiscopul Aradului, a aniversat joi 48 de ani de arhierie. El a primit hiro- 
tonia episcopală în data de 8 februarie 1976, la Catedrala din Timişoara. (sursa: arhiepiscopiaaradului.co) 


+ În perioada 1 februarie — 30 iunie, Patriarhia Română organizează concursul „Icoana ortodoxă — lumina cre- 
dinţei”. Participanţii se vor putea înscrie în concurs la fiecare din următoarele secţiuni: a) icoană pe lemn b) minia- 
tură c) proiect desenat. (sursa: basilica.ro) 


* Luni a început montarea icoanei Pantocrator în turla principală a Catedralei Naţionale. Realizarea mozaicului a 
durat peste 6 luni de zile şi au fost folosite 2.400 de kilograme de piese. Reprezentarea iconografică se întinde pe o 
suprafaţă de peste 150 de metri pătraţi. Diametrul icoane măsoară 12 metri, din care chipul are dimensiunea de 4.5 
metri. (sursa: basilica.ro) 


* Poliţia din Cernăuţi a pornit săptămâna aceasta o anchetă cu privire la violenta agresare a mitropolitului 
Longhin Jar în data de 22 ianuarie, în urma căreia mitropolitul a suferit o intervenţie chirurgicală la ochi. E a de- 
clarat că cineva a bătut la uşa sa în miez de noapte şi nu-şi mai aminteşte nimic după ce a deschis. (sursa: ortho- 
doxchristian.com) 


+ Preşedintele turc Erdogan a anunţat că o a doua mănăstire ortodoxă 
din Istanbul va deveni moschee. Este vorba de mănăstirea Chora, una 
dintre cele mai renumite şi mai frumoase lăcaşuri bizantine (foto), datând din 
sec. VI. În anul 2020, Sf. Sofia a fost transformată în moschee după zeci de 
ani de existenţă ca muzeu. (sursa: orthodoxchristian.com) 


* Parohia românească „Sfântul Mare Mucenic Gheorghe” din Tokyo a des- 
chis la finalul lunii trecute primul cimitir ortodox din Japonia, destinat 
exclusiv înhumării persoanelor de credinţă ortodoxă din această ţară. Comu- 
nitatea îşi propune să aducă din România o biserică de lemn care să funcţio- 
neze drept capela cimitirului. (sursa: basilica.ro) 


ZA 
+ O biserică din Larissa, Grecia a fost vandalizată duminică, înainte de Sf. 


Fresca Invierii de la mănăstirea Chora Liturghie, de către un grup de homosexuali nemulţumiţi de atitudinea Biseri- 
cii Ortodoxe faţă de legalizarea căsătoriilor gay. Pridvorul bisericii a fost pro- 
fanat cu mesaje scrise cu vopsea cu spray. (sursa: orthodoxchristian.com) 


LIBRĂRIA LOGOS 


DESPRE ERORILE 
MUSULMANILOR, 
LATINILOR 
ȘI LUTERANILOR 


Sfântul Maxim Grecul 


ne recomandă 


SF. MAXIM GRECUL 
Despre erorile musulmanilor, latinilor şi luteranilor 


Sfântul Maxim Grecul (cca 1470 - 1556 ) a fost „părintele teologiei ruse” (S. Runci- 
man), cel mai important apologet al Bisericii Ortodoxe din veacul al XVI-lea, un călugăr 
erudit care a pătimit pentru iubirea sa faţă de monahismul ascetic, dragostea de săraci şi 
dreptate socială. Născut din neam grec, educat în Italia unde a devenit faimos şi respec- 
tat de magiştrii renascentişti pentru erudiţia şi abilităţile sale filologice, Sfântul Maxim 
Grecul a fost „primul intelectual din Rus"”, opera sa însumând peste 350 de lucrări. Vo- 
lumul de faţă conţine principalele sale scrieri în care combate învăţătura lui Mahomed şi 
dogmele eretice apusene. 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina (0 gmail.com sau la tel. 0734.194.372. Mulţumim tuturor pentru rugăciuni și ajutor! 

Numărul 5 (CLVIII) 


Foaie ortodoxă 


D 11 - Duminica a 16-a după Rusalii 

(Pilda talanţilor); 

Sf. Sf. Mc. Vlasie; Sf. Impărăteasă Teodora, 
apărătoarea icoanelor; Aflarea moaştelor Sf. 
Prooroc Zaharia, tatăl Sf. loan Botezătorul 


L 12 - Sf. ler. Meletie al Antiohiei; Sf. Cuv. Ma- 
ria (zisă Marin); Sf. Me. Hristea Grădinarul 


Mărturisitorul: Pr. Iosif Trifa (1938) 


M 13 - Sf. Apostoli Acvila şi Priscila; Sf. ler. 
Serafim (Sobolev), făcătorul de minuni din 
Sofia; Sf. Cuv. Martinian; Sf. Cuv. Simeon Ne- 
mania 


Mi 14 - Sf. Cuv. Auxentie; Sf. Cuv. Maron; Sf. 
Cuv. Chiril-Constantin, luminătorul slavilor; 
Sf. Nou Mucenic Gheorghe Croitorul 


J 15 - Sf. Ap. Onisim; Sf. Me. Maior; Sf. Cuv. 
Antim din Chios (duhovnicul Sf. Nichifor cel 
Lepros); Sf. Sf. Mc. Sigfrid, apostolul Suediei 


V 16 - Sf. Me. Pamfil, Valent şi cei cu dânşii; Sf. 
Ier. Flavian al Constantinopolului; Sf. Ier. Ma- 
carie, apostol în Altai 


Mărturisitorul Pr. loan Sabău (2009) 


S 17 - Sf. Mare Mc. Teodor Tiron; Sf. Împărați 
Marcian şi Pulheria; Sf. Cuv. Teodor cel Tăcut 
de la Lavra Peşterilor din Kiev; Sf. Mariamna, 
sora Sf. Ap. Filip 


MiHă 


re e rez ee dramă 


ă 11 februarie 2024 


Iisus Mântuitorul este o 

mană dulce cu care tre- 

buie să ne hrănim în fie- 

care zi, în fiecare clipă. 

Iisus Hristos este «pâinea cea 
vie care s-a pogorât din cer», es- 
te hrana cu care trebuie să ne 
hrănim zi de zi. Este singura 
noastră hrană pe care o avem în 
pustia acestei lumi. 


PR. IOSIF TRIFA 

Editorial 


ÎMPREUNĂ 
NE MÂNTUIM 


Preot Ștefan 


Trebuie să preţuim fiecare Liturghie şi 


fiecare zi de duminică, pentru că vremurile sunt 
cum sunt, nu rele, ci bune, căci ni le dă Dumnezeu aşa, 
cu o vorbire mai aspră, ca să ne îndreptăm, să ne lumi- 
năm şi să ne trezim. De prea multe ori omul nu pricepe 
de vorbă bună şi atunci Dumnezeu trebuie să vorbească 
cu o vorbă mai aspră. 


Iar dacă lucrurile se grăiesc așa de către Dumnezeu, ne 
rămâne şi nouă să facem ceva, avem şi noi nişte datorii 
de împlinit. 


Un prim lucru pe care trebuie să-l facem este să ne ui- 
tăm la Dumnezeu, cu ochii ţintă la poruncile Lui, la 
dragostea pe care trebuie s-o avem faţă de EI, la cunoaş- 
terea în ceea ce priveşte credinţa noastră, aceasta fiind 
prima datorie şi atenţie a vederii noastre. 


Al doilea este datoria de a te vedea pe tine însuţi, 
cine, cum şi cât eşti, ce ai făcut, cu ce vii, care sunt nepu- 
tinţele şi păcatele tale, care sunt răutăţile tale necurăţite, 
neîndreptate şi neispăşite. 


Iar al treilea lucru este să ne vedem unii pe alţii, să 
ne uităm bine în jurul nostru şi în inima noastră, căci 
trebuie să ducem împreună vremurile care vin, exact ca 
într-o familie și mai mult decât atât, în care Părintele 
este Dumnezeul cel ceresc, fraţii noştri mai mari sunt 
Sfinţii, iar noi unul cu altul suntem fraţi întru Hristos. 


Dar într-o familie fraţii sunt diferiţi între ei, şi aceasta o 
înţeleg mai bine cei care au avut parte de fraţi, deoarece 
mulţi dintre noi nu ştiu ce înseamnă să ai fraţi, pentru că 
trăim într-o lume a crimei, a uciderii de prunci. Totuşi, 
chiar și aşa ne putem imagina, și cei care suntem singuri 
la părinţi, ce înseamnă să ai fraţi. Şi precum sunt fraţii, 
unii sunt mai buni, alţii mai slabi în hotărâri, în atitu- 
dini, în caracter sau în credinţă, dar trebuie să-i răbdăm, 
împăcându-ne cu ei şi iubindu-i. 


Cu atât mai mult trebuie să avem o iubire desăvârşi- 
tă, din tot cugetul, din toată inima şi sufletul, cu toată 
puterea, faţă de cei care fac parte din această fa- 
milie a Bisericii. Iar iubirea pe care o datorăm fraţilor 
noştri din Biserică, nu este cea asemănătoare iubirii 
aproapelui - ca pe tine însuţi -, ci după cum Mântuitorul 

ne dă poruncă: „să vă iubiţi unii pe alții aşa cum Eu v- 
am iubit pe voi”. Deci aşa trebuie să trăim aici şi să ne 
iubim unii pe alţii în acest chip, noi, cei care ne hrănim 
din acelaşi Potir. 


Trebuie să avem grijă să stăm împreună pe puntea aces- 
tei corăbii care merge la Dumnezeu, în Împărăţia Ceru- 
lui, şi să ne uităm bine în jurul nostru, deoarece împreu- 
nă ne-a rânduit Dumnezeu să fim. Acum mai mult decât 
oricând trebuie să renunțăm la a ne mai sminti şi dez- 
amăgi, la a mai fi supăraţi, la a-i mai înghionti pe fraţii 
noştri prin dezamăgiri referitoare la comportamentul lor 
faţă de noi. Ar trebui să ne gândim la felul în care ne 
comportăm noi, la ce am făcut cu viaţa noastră. Ar trebui 
să renunţăm la dezamăgire şi la judecarea fraţilor pentru 
căderile şi păcatele lor, şi ar trebui să ne vedem păcatele 
noastre, să ne silim să le vedem, deoarece nici ceilalţi 
care au venit înaintea noastră în biserică, nu au venit 
direct îngeri, ci au venit ca noi, cu păcate şi neputinţe, şi 
nu au devenit sfinţi peste noapte. Nu ar trebui să ne con- 
siderăm fără neputinţe şi răutăţi, deoarece nu am termi- 
nat lupta cu păcatele noastre. 


Să ne uităm unii la alţii: aceştia suntem şi aşa trebuie să 
ne mântuim. Şi vom răspunde pentru faptul că 


nu stăm cum trebuie în unirea dintre fraţi, vom 
răspunde pentru cei care sunt mai slabi dintre noi sau 
cei care sunt la început, şi se smintesc, pier şi cad, depăr- 
tându-se de biserică pentru răutatea noastră, pentru aşe- 
zarea noastră incorectă pe calea duhovnicească. Trebuie 
să ne silim în toate chipurile să arătăm dragoste unii faţă 
de alţii. Nu trebuie să aşteptăm până vom simţi aceasta, 
căci niciodată nu vom putea fi desăvârşiţi în dragoste 
faţă de toţi, ci să ne silim să arătăm dragoste faţă de toţi, 
chiar dacă faţă de unii simţim antipatie, nemulţumire, 
nepotrivire sau respingere. 


Dacă nu ne vom ţine tari, ne va fi foarte greu, nu vom 
rezista vremurilor aspre ce vor veni, aspre însă bune de 
mântuit. Să ne silim să urmăm această cale, să arătăm 
dragoste, mai mult decât cuvinte, şi să ne întrebăm me- 
reu ce anume mai putem face ca să le fie bine fraților 
noştri, şi aşa, indiferent cât de mare ar fi furtuna care 
urmează să ne cuprindă, o vom trece cu ajutorul Mântui- 
torului nostru Iisus Hristos, pentru rugăciunile Maicii 
Domnului şi ale tuturor Sfinţilor. Amin! 

Sunteţi una dintre asistentele obştii 
noastre. Vi-aţi dorit dintotdeauna 
să îngrijeşti bolnavi? 


Da, întotdeauna am vrut să ajut. 


Ce înseamnă în plus să fii asistent 
creştin? 


Este mult mai mult decât o meserie. 
Este locul unde rodesc talanţii, mo- 
mentul în care eşti în legătură direc- 
tă cu sfinţii, Maica Domnului şi 
Mântuitorul, atunci când ştiinţa este 
depăşită. 


Nu ştiu câţi frați din biserică nu vi- 

Interviul săptămânii 


Domnul toate le face 
prin gândul bun 


Interviu cu Marinela asistenta 


au cerut ajutorul, de cele mai multe 
ori când aţi vrea să staţi liniştită la 
slujbe... Cum reuşiţi să rămâneți 
calmă în astfel de situaţii şi să nu vă 
fie greu? 


Duhovnicul mi-a zis un cuvânt de la 
Dumnezeu: să mă asemuiesce 
Mântuitorului. Dacă cer Domnu- 
lui ajutor când am nevoie, fără să mă 
gândesc că El stă răstignit pentru 
păcatele mele şi mă ajuta negreşit, 
atunci când mi se cere ajutorul cum 
aş putea zice că nu vreau? Gândul 
pozitiv a fost mereu cu mine. Cred că 
îngerul meu păzitor are mare putere 
în mintea mea. Domnul m-a înzes- 
trat cu o fire vulcanică şi energică, 
mi-a dat iubire şi compasiune faţă 
de cei în suferinţă. Acesta cred că ar 
fi răspunsul potrivit. Domnul toate 
le face prin gândul bun. 


Aţi văzut multe minuni ca asisten- 
tă? Dar întoarceri la credinţă? 


Domnul nu lasă nicio zi să trea- 
că fără o minune, măcar. 


Știu, fără ca să pricep 


Știu, fără ca s-o pricep, Treimea 
Și pe Ea viaţa îmi aşez, 
Cum îmi cred, cu toată adâncimea, 
Inima, pe care nu mi-o văz: 


Vasile Voiculescu 


Pot spune că am văzut nenumărate. 
Pe patul de suferinţă, când omul are 
pe cineva lângă el, care să îi mângâie 
durerea, mulţumeşte lui Dumnezeu 
şi se întoarce negreşit! 


Sunt foarte mulţi Sfinţi Doctori fără 
de arginţi. Care dintre ei vă este cel 
mai apropiat şi de ce? 


Ca Sfânt Doctor fără de arginţi aş 
putea spune că am evlavie la Sfântul 
Luca al Crimeii. A fost asistent, s-a 
străduit din greu să ajungă medic şi 
nu şi-a părăsit credinţa oricât îi era 
de greu. Ştim cu toţii minunea cu 
icoana Preacuratei. Cu toate acestea, 
în funcţie de caz, de evlavia bolnavu- 
lui strig şi la alţi sfinţi. Dacă nu e 
prea mult de cuprins la acest răs- 
puns, Sfântul Mina e mereu alături 
de mine. 


Vă rugăm să spuneţi un cuvânt în 
încheiere pentru frați. 


Iertaţi şi pomeniţi să nu văd iadul! 


Versuri 


Tainica, neistovita ei lucrare 
Într-o rană mi s-a-mpărtăşit: 
Rodnicul de viaţă fără încetare 
Sânge, în trei feţe, dar nedespărțit... 

Psihoterapie ortodoxă 


DEPRESIA 


MaxiMina 


Ierom. Pantelimon 


O lume atinsă de depresie e o lume 


lipsită de bucurie şi dragoste. E o 
lume alienată şi însingurată, o lume 
urâtă, care şi-a pierdut reperele, în 
care s-a pierdut dimensiunea verti- 
cală şi în care omul se desfăşoară 
numai pe orizontala existenţei, într- 
o diversitate infinită şi goală. E o 
lume care nu mai are nimic de spus. 
O lume goală de Dumnezeu, în care 
bucuria e confundată adesea cu plă- 
cerea. Or, bucuria adevărată ţine 
de resorturi mult mai profunde, e 
împlinirea deplină a rostului 
tău ca om şi e strâns legată de îna- 


intarea în viaţa spirituală. Depre- 
sia apare atunci când oa- 
menii nu-şi înţeleg, desti- 
nul, menirea lor pe acest 
pământ. 


Singurul sens al vieţii e mântuirea. 
Doar că oamenii cred adesea că 
mântuirea e ceva ce ni se dă în urma 
unui verdict final, dacă am făcut 
nişte fapte bune. Mântuirea e ferici- 
rea, e raiul. Raiul nu e un loc. Raiul e 
starea de relaţie cu Dumnezeu, care 
se trăieşte încă de aici, de pe pă- 
mânt. E greu să iubeşti o idee. De 
aceea Dumnezeu S-a făcut om, ca să 
ne înveţe că Îl putem iubi, iubindu-i 
pe cei de lângă noi. Mântuirea e di- 
namica acestei relaţii de iubire, cu 
toate suişurile și coborâşurile ei. Ni- 
meni nu se poate împlini în afara 
iubirii, în afara unei relaţii. Oame- 
nii uită că Dumnezeu nu este singur, 
Dumnezeu este o relaţie (o Treime), 
iar noi suntem făcuţi după asemăna- 
rea Lui. Bucuria se cere împărtăşită, 
nu se trăieşte în singurătate. De ace- 
ea se spune că cea mai mare fericire 
e să iubeşti şi să fii iubit. 


de la Oaşa 


Sunt mulţi cei care vin să-şi găsească 
liniştea la mânăstire, dar asta nu 
înseamnă că îşi deschid sufletul foar- 
te uşor. Îi recunoşti după chip. Un 
om nefericit e un om fără strălucire 
în privire. E apăsat, gârbovit, întune- 
cat şi agresiv, adesea. Când e ne- 
mulţumit de el însuşi, omul e 
agresiv. E ca o fiară rănită, care 
suferă, e periculoasă şi nu te lasă s-o 
ajuţi. Dar de cele mai multe ori, în 
spatele violenţei se ascunde nu rău- 
tate, ci suferinţă. 


Iubirea e singura scăpare. Am întâl- 
nit oameni care şi-au depăşit stări 
vecine cu patologia. Nu erau împă- 
caţi, fiindcă nu puteau să ierte, iar 
starea aceea de neiertare îi măcina, îi 
deconstruia lăuntric. Când au reuşit 
să ierte, să se împace, să-i primească 
pe cei care le-au greşit în inima lor, 
şi-au revenit spectaculos. Trebuie 
doar să ai răbdare. Numai intrarea 
într-o relaţie de iubire cu ceilalți 
poate să astâmpere setea omului. 
Când omul găseşte odihnă într-o 
relaţie, îşi revine. Dar pentru asta 
trebuie să scape de obsesia sinelui. 


În spatele multor căutări ale omului 
se ascunde, de fapt, nevoia lui de 
divinitate. Oamenii tânjesc după 
starea de Dumnezeu. Suferă din cau- 
za neputinței lor, simt că ar putea fi 
mai mult decât sunt. Dar acest mult 
mai mult îl transferă în afara lor, în 
loc să-l acumuleze interior. Tind să 
aibă în loc să devină. Tind să stăpâ- 
nească, în loc să dăruiască. Orientată 
greşit, spre valorile lumii acesteia, 
tânjirea aceasta începe să se ameste- 
ce cu frustrarea, fiindcă lucrurile 
finite nu pot satisface sufletul. 


Premisa că ar trebui să fim fericiţi în 
fiecare clipă a vieţii noastre e funda- 


mental greşită şi produce foarte mul- 
tă frustrare, pentru că oamenii intră 
în competiţie cu un model ireal, uto- 
pic. Viaţa nu e o fericire continuă, 
cum nu e nici efort continuu. Viaţa e 
o împletire de strădanie şi bucurie, 
iar bucuria vine adesea ca răsplată 
pentru efort, vine din împlinirea 
unei datorii, a unei sarcini, din felul 
în care-ţi lucrezi talanţii ce ţi s-au 
dat. E fundamental să nu-ţi doreşti 
ceea ce nu se poate, să te bucuri de 
ceea ce ai, şi de cele bune, şi de cele 
rele, să găseşti un sens în tot ceea ce 
ţi se întâmplă. Să încarci de semnifi- 
caţie fiecare încercare a vieţii tale. 


Ca să ieşim din starea de depre- 
sie, trebuie să ieşim în primul 
rând din noi, să ne curăţăm ochii 
şi să vedem în celălalt chipul lui 
Dumnezeu. Să trecem de negativele 
lui (căci negativele nu ţin de profun- 
zimea fiinţei, ci sunt un accident în 
fiinţa lui) şi să privim mai adânc. 
Când iubeşti pe cineva, eşti ca un 
scafandru care pătrunde în adâncul 
oceanelor şi scoate la suprafaţă co- 
morile. Când iubeşti pe cineva îl in- 
spiri, activezi în el puteri de care 
habar nu avea că le are. Forțe care 
zac latent în adâncul oceanului. 


Ce le face unora viaţa foarte grea nu 
e faptul că viaţa e foarte grea în sine, 
ci faptul că ei nu sunt dispuşi să vadă 
şi partea luminoasă a greului din 
viaţă. De aceea este fundamental să 
găseşti sensul fiecărei încer- 
cări sau suferinţe de care te 
loveşti. Dacă o umpli de sens, îţi 
găseşti puterea şi seninătatea de a 
merge mai departe cu fruntea sus. 
Dacă nu-i găseşti un sens, ea ajunge 
să te dărâme. 

Oamenii lui Dumnezeu 


SF. ECHITIE 


stăpân peste patimi 


C viosul Echitie a fost egumenul 


unei mănăstiri din ţinutul Valeriei 
(Italia), în secolul al VI-lea, fiind 
cinstit de toţi pentru viaţa lui cea 
îmbunătăţită. In tinereţe el avu- 
sese multă supărare de le trup, 
de aceea se şi nevoia rugându-se 
şi cerând necontenit de la Dum- 
nezeu uşurare supărărilor tru- 
peşti. Într-o noapte, un înger 
stând înaintea lui, i s-a părut ca 
şi când l-ar fi scopit (castrat) şi 
toată pornirea trupului din toate 
mădularele a tăiat-o. Deci, din 
ceasul acela, atât s-a izbăvit de 
supărarea aceea, încât i se părea 
că este fără de trup. Apoi întărin- 
du-se cu ajutorul lui Dumnezeu, 
cel ce era mai înainte întâi- 
stătător bărbaţilor, a început mai 
apoi a fi şi femeilor povăţuitor. 


Fericitul acesta luase de la Dom- 

nul şi putere asupra diavolilor. 

Căci, în-tr-o zi o călugăriţă, in- 
trând în grădină şi văzând o lăp- 
tucă, a poftit-o şi a mâncat-o fără 

să îşi facă Sfânta Cruce. Și îndată s-a 
îndrăcit şi a căzut la pământ. Şi fiind 
înştiinţat Echitie, a venit în grădină 
şi îndată diavolul a început să strice 
din lăuntrul femeii: „Eu ce am făcut, 
eu ce am făcut? Şedeam deasupra 
lăptucii şi venind aceasta m-a mân- 
cat!”. Iar Cuviosul cu urgie l-a certat 
şi îndată a ieşit. 


Din preaplinul dragostei sale de 
Dumnezeu şi de oameni, Cuviosul, 
fără a avea vrednicie preoțească, um- 
bla din loc în loc şi propovăduia cu- 
vântul lui Dumnezeu. Şi a fost între- 
bat: „Neavând vrednicie preoțească, 
cum îndrăzneşti să înveţi?”. Căci în 
vremea aceea, papa dăduse doar pre- 
oţilor dreptul de a propovădui. Sfân- 
tul a răspuns: „Și eu mă minunez de 
aceasta, dar cum şi de unde am luat 
învoire de a propovădui îţi voi arăta 
acum. Într-o noapte, prin vedenie, a 


venit la mine un tânăr foarte fru- 
mos şi a pus pe limba mea un in- 
strument medical şi mi-a zis: lată 


pun în gura ta cuvintele mele. Du-te 


să propovăduieşti. Deci din ziua 


aceea, şi de aş voi nu pot să tac. 
Dumnezeu m-a silit la acest lucru.” 


Vestea învățăturilor lui a ajuns până 
la Roma. Și patriarhul a poruncit 
unui cleric să îl aducă la Roma pe 
Echitie. Venind trimisul la cuviosul 
părinte, i-a spus că patriarhul doreş- 
te să îl vadă. Iar ascultătorul Echitie, 
chemându-i pe fraţi, le-a cerut ca în 
acel ceas să pregătească dobitoacele 
pentru drum. Iar trimisul i-a zis: 
„Sunt ostenit, părinte, şi nu pot să 
purced astăzi la drum!”. „Mă mâh- 
neşti, fiule, că de nu vom purcede 
astăzi, mâine este cu neputinţă a ne 
duce!”, a răspuns cuviosul, având el 
şi darul înainte-vederii. Dar silit fi- 
ind de trimis, au rămas acolo în 
noaptea aceea. Iar a doua zi dimi- 
neaţa a venit un mesager cu scrisoa- 
re, ca nu cumva să îndrăznească a-l 


urni din mănăstirea sa pe robul lui 
Dumnezeu, căci în noaptea aceea 
patriarhul a fost certat prin vedenie 
pentru îndrăzneala de a trimite să fie 
adus omul lui Dumnezeu. Şi mer- 
gând trimisul la sfânt, i-a zis : „Te 
roagă părintele nostru, patriar- 
hul, să nu te osteneşti a merge,” 
iar el a răspuns: „Nu ţi-am spus 
că dacă nu vom purcede la drum 
îndată, mai mult nu vom mer- 
ge?”. 


Cuviosul Echitie a fost făcător de 
minuni şi după adormirea sa. Se 
spune că trupul lui a fost îngropat 
în lăcaşul Sfântului Mucenic Lau- 
renţiu. Iar un lucrător de pământ 
a pus deasupra mormântului o 
ladă cu grâu. Atunci deodată s-a 
făcut cutremur din cer şi dintre 
toate lăzile care erau acolo, numai 
lada ce era pusă deasupra mor- 
mântului sfântului a fost aruncată 
la o parte, fără a pătimi vreo vătă- 
mare, ci doar ca să se cunoască 
tuturor cinstea de care s-a învred- 
nicit Cuviosul Echitie. Iar când 
au venit longobarzii în acele locuri, 
un călugăr de la mănăstirea cuviosu- 
lui a mers la mormântul său. Longo- 
barzii au intrat în biserică, prinzân- 
du-i pe călugări şi ducându-i să-i 
omoare. lar unul dintre călugări, a 
strigat zicând: „O, Sfinte Echitie, de 
ce nu ne ajuţi?” . Şi îndată duhul cel 
necurat a intrat în longobarzii care 
erau în biserică şi îi chinuiau pe că- 
lugări şi toţi, căzând la pământ, s-au 
îndrăcit. Iar când au aflat longobar- 
zii de afară, s-au înfricoşat şi nu au 
îndrăznit să mai intre în acel loc 
sfânt. Atunci Sfântul i-a ajutat pe 
ucenicii lui, iar mai apoi i-a ajutat pe 
toţi cei care i-au cerut ajutorul. Este 
prăznuit pe 11 august. 


Să avem rugăciunile lui! 

INTELIGENȚA ARTIFICIALĂ, 


bomba nucleară 


a secolului XXI ? 


I. cartea lui George Orwell, „1984”, manipularea oame- 


nilor nu se realiza doar prin frică, printr-o atentă supra- 
veghere, ci şi prin modificarea sau ştergerea adevăratei 
istorii. Când încă internetul nu exista, poate mulţi şi-au 
pus întrebarea cum ar fi posibil să schimbi zilnic toate 
informaţiile din presă, în funcţie de ceea ce se dictează 
de sus. 


Iată că azi este în plină expansiune noua invenţie a seco- 
lului 21, arma letală, bomba nucleară ce va ajuta sau va 
distruge omenirea: inteligenţa artificială. 


A apărut zilele acestea o ştire 
care pare a fi începutul unei 
noi istorii: trei studenţi au 
câştigat un premiu de 
700.000 de dolari, după ce 
au reuşit, cu ajutorul inteli- 
genţei artificiale, să descifre- 
ze textul inscripţionat pe 
unul dintre miile de suluri 
antice de papirus îngropate 
după erupția vulcanului Ve- 
zuviu, la anul 79. 


Se pare că a trecut definitiv 
vremea lui Champollion... 
Inteligența artificială tot mai 
performantă va dezvălui tot 
trecutul rămas pe pergamente și pietre funerare. Dar 
oare acei studenţi au simţit emoția lui Champollion după 
luni şi luni de eforturi personale, iar nu ale unui device- 
ul, ca să vorbim în limba actuală?... 


Întorcându-ne la imaginile apocaliptice ale lui Orwell, 
anul trecut, la Iaşi, a avut loc un simpozion teologic unde 
s-au adus în discuţie şi problemele cu care se confruntă 
lumea acum, printre care inteligenţa artificială. Prof. 
univ. dr. ing. Ştefan Trăuşan-Matu, unul dintre cei mai 
buni cunoscători români ai domeniului AI, un om cre- 
dincios, foarte apropiat de Biserică, a explicat că ideea 
de inteligenţă artificială nu este nouă, datează de prin 
anii '50 şi are rădăcini mult mai vechi, în dorinţa de se- 
cole de a găsi un calcul care să deducă „toate adevăruri- 
le din lume”. Profesorul a mai spus că sistemul ChatGPT 
seamănă cu dresarea sau antrenarea unui câine. Perico- 
lul vine de la cel ce deţine controlul asupra acestor siste- 
me, la fel ca la energia atomică. Adică, exact ca în roma- 
nul „1984P”: cine deţine ChatGPT poate pune în el orice 
informaţii doreşte şi se pot schimba oricând definitiv. Pe 
de altă parte, profesorul a spus că IA este limitată, iar 


una dintre problemele sale clasice este lipsa creativităţii, 
„ea pune cap la cap nişte texte, dar nu creează ceva nou”. 


Prezent la aceste discuţii, arhid. Sorin Mihalache vorbea 
despre cât bine şi cât rău aduce IA: Există un computer 
— Brain interface — care îi ajută pe oameni să îşi recu- 
pereze mişcarea după ce au fost afectaţi de un accident 
vascular cerebral (...) Acesta este un dezastru dacă îl 
gândim în industria Computer games. Tehnologia a 
fost luată, evident, şi introdusă pe piaţă ca tehnologie 
de univers ludic, de divertisment şi asta face foarte 
multe lucruri rele. 


Aşadar, o nouă provocare 
pentru omenire, de data 
aceasta la nivelul dezvoltă- 
rii tehnicii: vom trăi sau 
nu într-o realitate vir- 
tuală, creată după cum 
dorim, folosind perver- 
tit inteligenţa artificia- 
lă? 


Dacă fisiunea nucleară a 
fost considerată în secolul 
trecut cea mai importantă 
descoperire care va aduce 
surse uriaşe de energie 
omenirii, în 1945 japonezii 
au trăit pe pielea lor efectele acestei descoperiri, la Hi- 
roshima şi Nagasaki. 


Care va fi Hiroshima inteligenţei artificiale? 


Părintele Iulian de la Prodromu, la cei 93 de ani ai săi, 
vorbeşte despre aceasta cu limpezimea Duhului: Măi, 
uite ce-i: diavolul vrea cu orice chip să intre-n om. Iar 
dacă nu poate — din cauza Duhului Sfânt primit la bo- 
tez — atuncea îi atacă mintea cu asta... cu „inteligenţa 
artificială”. Aşa vine diavolul totdeauna, ajutând omul. 
Și aşa intră în mintea lui şi-l duce la pieire. Am auzit şi 
eu că unii vor ca oamenii să-şi descarce toate amintiri- 
le, gândurile şi cunoştinţele pe nişte computere. Cred că 
în felul ăsta pot fi manipulați foarte uşor — deşi ei spun 
că o fac pentru binele nostru. Ş-ai să vezi c-o să-ţi tre- 
buiască îndată nişte implanturi, pentru că mintea ta n- 
are să mai facă faţă inteligenţei ăsteia diavoleşti. Ai să 
vezi că va veni vremea când o să îmbrăţişezi o nălucă 
de peste ocean şi n-o să-ţi mai trebuiască nevasta ta. 
Trebuie mare grijă... De nu te va păzi Domnul, în zadar 
o să fie toată grija ta. Rugăciune: „Rugaţi-vă neîn- 
cetat”. 

a mai făcut o minune |! 


Misiunea Ortodoxă din 
Uganda a avut drept ocrotitor de 
la bun început pe Sf. loan Maximo- 
vici, întrucât cei care lucrează acolo 
au pornit din America, unde Sfântul 
este mult iubit de ortodocşi. Planuri- 
le sunt multe pentru Uganda, căci 
cuvântul lui Dumnezeu pătrunde tot 
mai puternic în inimile localnicilor. 
Ca atare, păr. Siluan Brown, coordo- 
natorul Misiunii Ortodoxe, căuta de 
ceva vreme un teren potrivit pentru 
a construi un centru misionar orto- 
dox, care să aibă biserică şi şcoală în 
primul rând. 


În luna ianuarie a acestui an, a vizi- 
tat mai multe proprietăţi, însă cu 
inima strânsă, căci Misiunea nu dis- 
punea de bani. Păr. Siluan ştia doar 
că trebuie să înceapă cumva. 


Ajungând la una dintre cele mai fru- 
moase locaţii şi generoase ca aşezare 
şi suprafaţă, păr. Siluan a început să 
se roage în mintea sa: 


Sfinte Ioan Maximovici, dacă 
este de folos ca Misiunea să 
ridice aici un centru prin care 
să ajungă cuvântul lui Dumne- 
zeu la cât mai mulţi oameni, te 
rog ajută-ne! Te rog ajută-ne! 


În același timp, în America, un om 
de afaceri ortodox a simţit o chemare 
puternică de a ajuta pe misionarii 
din Africa, fără să fi avut vreo legătu- 
ră anterioară cu aceştia. A fost gân- 
dul care i s-a dat, însă omul nu ştia 
nimic despre misiunea din Africa. 
Gândul a stăruit, aşa că afaceristul a 
început să caute pe google informaţii 
despre misiunea din Africa. 


În curând a descoperit că Biserica 
Ortodoxă din America trimisese mi- 
sionari acolo, care erau conduşi de 
păr. Siluan Brown şi organizaţi într- 
o misiune. Pe internet a găsit infor- 
maţiile de contact şi nu a mai zăbo- 
vit. La mesajul său a răspuns rapid 
una dintre femeile care ajutau din 
SUA acea misiune şi l-a pus în legă- 


tură, prin whatsapp, cu păr. Siluan. 


Astfel că, la 15 minute de când acesta 
a strigat către Sf. Ioan Maximovici, 
afaceristul ortodox vorbea cu el la 
telefon, întrebându-l cum poate să-i 
ajute, căci acesta este gândul ce i s-a 
dat cu mare putere. 


Păr. Siluan i-a spus despre nevoia de 
a avea un teren pe care să se ridice 
clădirile misiunii şi de faptul că el 
chiar atunci vizitează câteva proprie- 
tăţi. Atunci, afaceristul i-a spus că îi 
va trimite imediat un avans consis- 
tent, pentru a cumpăra cel mai potri- 
vit teren. 


Iar după ce păr. Siluan a ales tere- 
nul, afaceristul i-a spus că va plăti 
majoritatea banilor, astfel că azi Mi- 
siunea Ortodoxă are un loc unde va 
putea construi o biserică şi o şcoală, 
pentru mijlocirea imediată a Sfântu- 
lui Ioan Maximovici! 


